Dushkaja

Dushkaja përfshinë hapsirën mes Lumbardhit të Deçanit (Bistricës së Deçanit), në veri, deri te rrjedha e mesme e lumit Erenik, në jugperëndim. Dushkaja shtrihet në 229 km2, ose 5,4 %, të teritorit të Rrafshit të Dukagjinit.

 Gjeografia 
Dushkaja përmban 28 fshatra të cilët janë: Bardhaniq, Bec, Bardhasan, Cërmjan, Dashinoc, Doblibarë, Gërgoc, Jabllanicë,  Janosh, Kodrali, Kralan, Llugaxhi, Marmull, Maznik, Meqë, Palabardhë, Radoniq, Rakoc, Rakovinë, Rashkoc, Ratishë e Epërm, Ratishë e Poshtme, Rrezinë, Sopot, Vraniq, Vranoc i Vogël, Zhabel, Zhdrellë edhe 2 vendbanime të vegjël: Netic dhe Velikobarë.Begzad Baliu (2008), Onomastika e Kosovës (Ndërmjet miteve dhe identiteteve). Era, Prishtinë, fq. 250.Mark Krasniqi, (1984), Lugu i Baranit: Monografi Etno-gjeografike, Akadamia e Shkencave dhe e Artave e Kosovës, Prishtina, fq. 99.

 Veçoritë natyrore 

Element kryesor i pejsazhit të Dushkajës është pylli. Mbizotërimi i vetëm i një lloji të drurit dushkut (Qurcus), kjo hapsirë ka marrë emrin dushkajë. Në strukturën e relievit dallohen pjesët e ulëta të rrafshinave aluviale mbi të cilat ngriten tarracet e lumit dhe të liqenit.Në fizionominë e tillë të rrafshët ngriten Syka e Ereçit me 589 m, Syka e Radoniqit me 573 m dhe Syka e Cërmjanit me 701 m. 

Në strukturën e tokave pyjet paraqesin elementin kryesor të pejsazhit me afro 45%. 

Elementin e dytë të pejsazhit e bëjnë arat dhe kopshtet me afro një të katërtën e tokave të gjithëmbarshme. 

Livadhet dhe kullotat së bashku përfshijnë sipërfaqen sa edhe arat. 

Dushkaja në Rrafshin e Dukagjinit shquhet si mjedis agraro-blegtoral.

 Burimet   

Kategoria:Gjeografia e Kosovës
Kategoria:Krahina shqiptare